./data/phi1038/phi001/phi1038.phi001.perseus-lat1.xml
Valerius Maximus
uero Sulla usque ad quaesturae suaecomitia uitam libidine, uino, ludicrae artis amoreinquinatam perduxit  quapropter C  Marius consul moleste tulisse traditur, quod sibi asperrimum in  Africa bellum gerenti tam delicatus quaestor sorte obuenisset  eiusdem uirtus quasi perruptis etdisiectis nequitiae, qua obsidebatur, claustris catenas Iugurthae manibus iniecit, Mitridatem conpescuit, socialis belli fluctus repressit, Cinnae dominationem fregit eumque, qui se in Africa quaestoremfastidierat, ipsam illam prouinciam proscriptum et exulem petere coegit  quae tam diuersa tamque inter se contraria si quis apud animum suum attentioreconparatione expendere uelit, duos in uno homine Sullas fuisse crediderit, turpem adulescentulum et uirum, dicerem fortem, nisi ipse se felicem appellarimaluisset